Ribe Stifts Adresseaviser, 1834-04-02
Udenlandske Efterretninger Frankerig. Efter mange Debatter blev endelig den første Artikel af Regjeringens Project angaaende Foreningerne antaget, efterat derr. Tracy, Gauthier de Rumilly og General Bertrand havde talt derimod. Resultatet blev, at Foreningerne behøve Regjeringens tidligere indhentede Autorisation. - J en Forsamling af de Deputerede blev man omsider færdig med alle de Undtagelser, som vare blevne foreslaaede til Bedste for de forskjellige Foreninger. Forslaget at undtage de videnskabelige Foreninger fra de almindelige Regler havde i Hr. Arago en veltalende Forsvarer. Han viste, hvor uendelig mange Fordele Videnskaberne have Academier, lærde Selskaber o. s. v. at takke, og meente, at slige Foreninger i Fremtiden sjeldent ville dannes, da de maatte ansee det for en Nedværdigelse, at indhente Tilladelse hos en Øvrighed, der mulig ikke er istand til paa behørig Maade at skatte Hensigten af deres Virken. - Som bekjendt skulle Valgene af Officererne ved National Garden hvert 3die Aar fornyes. Disse Valg skee netop i disse Dage. Et Manifest indrykket i Journal des Debats viser, hvor stort Værd man tillægger Udfaldet heraf. Ethvert Valg bliver øieblikkeligen meddeelt Ministeren for det Jndre. De hidtil trufne Valg ere udelukkende faldne paa de forrige Officerer. J Bladet Messager læses en Taksigelses Tale af Hr. J. B. Laffitte, som atter er valgt til Capitain - Fra flere østlige Departementer indløbe Efterretninger, at de derværende Foreninger have holdt Forsamlinger, hvori de have besluttet, ikke at ville underkaste sig Associations=Lovene, og dog ligefuldt vedblive at bestaae. Slige Forsamlinger ere holdte under aaben Himmel og have talt over 1000 Deeltagere. - Messager beklager sig over at Politipræfecten ved en ubeføiet Anvendelse af Loven imod de offentlige Udraabere har forbudt Salget af dette Blad i Skuespilhusene, efterdi disse ikke ere blandt de Steder, hvor hiin Lov kan anvendes. - En Deel Udraabere ere blevne frikjendte, som vare blevne arresterede af Politiet blot fordi de havde havt Exemplarer af Avisen hos sig, uden bestemte Adresser og solgt dem i Husene. - Nylig blev 43 Deeltagere i Selskabet for Menneske Rettighederne arresterede. Et endnu større Antal har ved Flugten unddraget sig en lignende Skjæbne, og atter Andre maatte lade deres Papirer gjennemsøge. En Officier ved National-Garden, der kunde giøre sig sikkert Haab om atter at blive valgt, maatte give Slip herpaa, blot fordi han var en Deeltager i benævnte Selskab. - Hr. Cabet har opgivet sin CassationsAnsøgning mod den over ham fældte Dom, og ved Flugten unddraget sig den idømte Fængselstraf. Han har i flere Pariser-Journaler ladet indrykke et Brev, hvori han søger at retfærdiggjøre sin Flugt fra Frankerig derved, at han føler Trang til ved Deeltagelse i Redactionen af Bladet Populaire at bidrage til det franske Folks Oplysning. Havde han derimod underkastet sig Fængselstraf fen, saa vilde efter al Rimelighed Regjeringens Vilkaarlighed ikke have tilladt ham nogen Communication med Udlandet, og derved aldeles have standset hans Deeltagelse i Redactionen. Jøvrigt forsikkrer han, at han overalt i Verden vil hellige Fædrenelandet sin Virksomhed.